62020TO0654(01)_INF
Rješenje Općeg suda (deveto vijeće) od 14. rujna 2021. – Silex/Komisija i Eismea
(predmet T-654/20)
„Tužba za poništenje – Okvirni program za istraživanje i inovacije ‚Obzor 2020.’ (2014.-2020.) – Obavijest o terećenju koju je izdao EASME – Identifikacija tuženika – Nedopuštenost”
Tužba za poništenje – Pretpostavke dopuštenosti – Tužba protiv donositelja pobijanog akta – Iznimke – Akti doneseni na temelju prenesenih ovlasti koji se mogu pripisati instituciji koja je ovlasti prenijela – Akti koje je potpisala Izvršna agencija za mala i srednja poduzeća – EASME-ova nadležnost za donošenje navedenih akata – Tužba protiv Komisije – Nedopuštenost
(Odluka Komisije 2013/771, čl. 3. st. 3. t. (b); Opći uvjeti sporazuma o dodjeli bespovratnih sredstava, čl. 44.1.2.)
(t. 26.-33.)
Predmet
Zahtjev na temelju članka 263. UFEU-a kojim se traži poništenje obavijesti o terećenju br. 3242009492 od 18. kolovoza 2020., koju je izdala Izvršna agencija za mala i srednja poduzeća (EASME) zahtijevajući od tužitelja plaćanje iznosa od 55454,44 eura, kao i dopisa Ares(2020) 4309529, kojim je poslana ta obavijest o terećenju i u kojem je EASME, među ostalim, smatrao da su određeni troškovi osoblja i određeni neizravni troškovi neprihvatljivi.
Izreka
1.
Tužba se odbacuje kao nedopuštena jer je usmjerena protiv Europske komisije.
2.
Društvu Silex Ipari Automatizálási Zrt. (Silex Zrt.) nalaže se snošenje vlastitih i Komisijinih troškova koji se odnose na postupak povodom prigovora nedopuštenosti.